PanARMENIAN.Net - Պետական այցով Չինաստանում գտնվող Հայաստանի նախագահ Ռոբերտ Քոչարյանն այսօր Պեկինում հանդիպել է Չինաստանի Ժողովրդական Հանրապետության նախագահ Խու Դժինտաոյին: Բանակցությունների արդյունքում երկու երկրների ղեկավարները համատեղ հռչակագիր են ստորագրել: Փաստաթղթում, մասնավորապես, ասվում է. "Կողմերը գտնում են, որ միջազգային ներկայիս իրավիճակը նախկինի պես խորը եւ բարդ փոփոխություններ է վերապրում: Խաղաղությունը եւ զարգացումը շարունակում են մնալ դարաշրջանի լեյտմոտիվը: Միջազգային հանրությունը պետք է պահպանի աշխարհի բազմազանությունը եւ նպաստի փոխանակմանն ինչպես տարբեր քաղաքակրթությունների, այնպես էլ աշխարհում գործող զարգացման տարբեր մոդելների միջեւ":